[Címek és leírások szerkesztése]
Mielőtt fordításodat vagy átiratodat leadnád,
ne felejtsd el megszerkeszteni az előadás címét és leírását sem.
A TED, TEDx and TED-Ed előadás címe és leírása
a feliratszerkesztő bal felső sarkában található.
Ebbe a részbe úgy juthatsz be,
ha rákattintasz a ceruzát ábrázoló ikonra.
TED előadás fordításakor
a célnyelven töltsd ki a címsort,
az előadó nevét
és a leírást.
Ha TED-Ed videón dolgozol,
a cím és a leírás fordításán kívül
iktasd be a videót kísérő
teljes TED-Ed előadásra mutató hivatkozást is.
Fordítsd le a "Lesson by" és az "animation by" kifejezéseket is
a leírás végén.
Ha TEDx előadáson dolgozol,
a TEDx szabvány szerinti cím- és leírásformát kell használnod.
A szabványos címforma az előadás címét,
az előadó és a TEDx rendezvény
nevét tartalmazza.
Közöttük függőleges vonal [Alt + 124],
előtt és utána egy-egy szóköz van.
Ha a forrásnyelvi címsor más alakú,
módosítsd a szabványos alakúra.
Ne add hozzá a rendezvény dátumát vagy egyéb információt.
A TEDx rendezvény neve márkanév,
ezért nem szabad sem lefordítani,
sem a TEDx szó és a rendezvény neve közé szóközt beszúrni.
TEDx előadás átírásakor vagy fordításakor
iktasd be a célnyelvre lefordított elhatárolódást (TEDx disclaimer).
Az elhatárolódás állhat a leírás előtt vagy után.
A TEDx elhatárolódás hivatalos fordítására mutató hivatkozás
lejjebb, a videóleírásban található.
A leírásnak az előadás rövid összefoglalóját kell tartalmaznia.
Ha nem túl hosszú, megtarthatod az előadó életrajzát is.
Ha hiányzik a leírás,
írd meg magad a rövid összefoglalót.
Ne feledd, hogy a cím és a leírás nyelvének
meg kell egyeznie az előadás nyelvével.
Ne illessz angol címet és leírást más nyelvű előadáshoz.
A TEDx program mibenlétéről szóló szöveget ki kell hagyni
és nem is szabad lefordítani.
Ha elkészültél a címmel és a leírással,
kattints a "Done" gombra,
és ezzel add le a munkád.
Most pedig:
örömteli átírást és fordítást!